Alessandro Del Piero

Alessandro Del Piero (født 9. november 1974 i Conegliano, Veneto) er en italiensk tidligere fotballspiller. Han spilte sist for den indiske klubben Odisha FC og for .

 Karriere 
Del Piero begynte sin profesjonelle karriere i 1991 med Padova i italiensk Serie B. I 1993 gikk han til Torino-klubben Juventus, hvor han spilte siden. Han har vært med på vinne Serie A i 1995, 1997, 1998, 2002, 2003, 2005 og 2006, Champions League i 1996 og Toyota Cup i 1996. Hans beste sesong var 1997–98, da han scoret 21 mål i Serie A og ti mål i Champions League. Han var kaptein for Juventus og ble tidenes mestscorende Juventus-spiller, da han rundet Bonipertis 182 mål i 2005/2006-sesongen. Han passerte 200 mål i Juve-trøya den 29. oktober 2006 i en seriekamp mot Frosinone.

I 1996 ble han kåret til Europas beste spiller. I 1998 og 2008 ble han kåret til Årets italienske spiller i Serie A. Ved utgangen av 2004 hadde han spilt 67 landskamper for Italia og scoret 24 mål.

Han spiller vanligvis som en slags hengende spiss, og ligger som oftest et sted mellom midtbanen og spissen(e). Han er kjent for sin kraftfulle skuddfot, og sin særegne måte å drible seg forbi motspillere på.

Han samarbeidet med medspillerne sine, og er kjent for å ha hatt mange kombinasjoner med andre stjerner som Zinedine Zidane, Filippo Inzaghi, Gianluca Vialli, Pavel Nedvěd, Fabrizio Ravanelli, David Trézéguet og Mauro Camoranesi. I november 2006 mottok han en pris for å ha støttet og promotert forskningen for en kur mot kreft. Da Juventus ble degradert til Serie B, viste Del Piero lojalitet til klubben ved å velge å bli.

Våren 2012 fikk ikke Del Piero fornyet kontrakten sin hos Juventus, og skrev deretter under på en toårsavtale med den australske fotballklubben Sydney FC, hvor han ble presentert den 5. september samme år.SMH.com – Ciao! $4m Del Piero signs for two years (Av Sebastian Hassett. Publisert 5. september 2012, besøkt 31. oktober 2012)BBC.co.uk – Alessandro Del Piero signs for Sydney FC (Publisert 5. september 2012, besøkt 31. oktober 2012)

 Meritter 
 Klubb 
 Serie A: 5
Juventus: 1994/95, 1996/97, 1997/98,2001/02,2002/03, 2011/2012
 Serie B: 1
Juventus: 2006/07
 Coppa Italia: 1
Juventus: 1994/95
 Supercoppa Italia: 4
Juventus:1995,1997, 2002, 2003
 Mesterligaen: 1
Juventus:1995/96
 UEFA Super Cup: 1
Juventus: 1996
 Intercontinental Cup: 1
Juventus: 1996
 UEFA Intertoto Cup: 1
Juventus: 1999

 Individuelt 
 Beste italienske spiller 1998
 Beste allsidige spiller 1998
 Toppscorer UEFA-cupen 1997
 Toppscorer UEFA-cupen 1998
 Prisen for den mest populære italienske spilleren
 Italias mest karismatiske angriper
 UEFAs 10-årsjubileums beste angriper
 Toppscorer for Juventus gjennom tidene
 Capocannoniere i Serie A sesongen 2007/2008

 Landslag 
 VM i fotball: 1
: 2006

 Referanser 

 Eksterne lenker 



Kategori:Italienske fotballspillere
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Spillere i Fotball-VM 2002
Kategori:Spillere i Fotball-EM 2004
Kategori:Spillere i Fotball-VM 2006
Kategori:Spillere i Fotball-EM 2008
Kategori:Fotballspillere for Calcio Padova
Kategori:Fotballspillere for Juventus FC
Kategori:Fotballspillere for Sydney FC
Kategori:Vinnere av Mesterligaen i fotball for menn
Kategori:Personer fra provinsen Treviso
Kategori:Verdensmestere i fotball